Қонуни Ҷумҳурии Тоҷикистон

Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сирри давлатӣ»

**Моддаи 1.** Ба Қонуни Ҷумҳурии Тоҷикистон «Дар бораи сирри давлатӣ» аз 26 июли соли 2014 (Ахбори Маҷлиси Олии Ҷумҳурии Тоҷикистон, с. 2014, №7, қ. 1, мод. 380; с. 2015, №3, мод. 207) тағйиру иловаҳои зерин ворид карда шаванд:

1. Дар моддаи 1:

- сархати якум дар таҳрири зерин ифода карда шавад:

«**- сирри давлатӣ** – маълумоти аз тарафи давлат ҳифзшаванда, ки ифшо ё гум кардани он ба амнияти миллӣ ва иқтидори мудофиавии Ҷумҳурии Тоҷикистон зарар мерасонад ё расонида метавонад;»;

- ба сархати ҳафтум пас аз калимаи «маълумот» калимаҳои «ва ҳомилҳои онҳо» илова карда шаванд;

- дар сархати шонздаҳум аломати нуқта ба аломати нуқтавергул «;» иваз карда шавад;

- сархатҳои ҳабдаҳум, ҳаждаҳум ва нуздаҳум бо мазмуни зерин илова карда шаванд:

«**- номгӯйи маълумоти махфигардонидашаванда** – маҷмӯи дараҷаҳои маълумот, ки мувофиқи онҳо маълумот ба сирри давлатӣ мансуб дониста, бо тартиби муқаррарнамудаи қонунгузории Ҷумҳурии Тоҷикистон махфӣ гардонида мешавад;

**- дараҷаи махфият** – дараҷае, ки муҳимияти маълумоти махфӣ, маҳдудияти дастрасӣ ва сатҳи ҳифзи он аз тарафи давлат муқаррар гардидааст;

**- ҳифзи сирри давлатӣ** – маҷмӯи чораҳои ташкилию ҳуқуқӣ, техникӣ, криптографӣ ва оперативӣ, ки барои ҳифзи сирри давлатӣ муқаррар карда шудаанд.».

2. Аз матни моддаи 2, сархати нуҳуми қисми 1 моддаи 6, сархати дуюми қисми 1, сархати чоруми қисми 2 моддаи 7 ва сархати шонздаҳуми моддаи 8 калимаи «(Сарқонуни)» хориҷ карда шавад.

3. Ба ҷумлаи дуюми қисми 2 моддаи 4 пас аз калимаи «роҳбарони» калимаи «аввали» илова карда шавад.

4. Дар моддаи 5 ва қисми 2 моддаи 6 калимаҳои «қаламрави» ва «ва шаҳрвандон» мувофиқан ба калимаҳои «ҳудуди» ва «, шаҳрвандони Ҷумҳурии Тоҷикистон, шаҳрвандони хориҷӣ ва шахсони бешаҳрванд» иваз карда шаванд.

5. Ба қисми 1 моддаи 6 сархати нуҳум бо мазмуни зерин илова карда шавад:

«- Комиссияи байниидоравӣ оид ба масъалаҳои ҳифзи сирри давлатӣ дар Ҷумҳурии Тоҷикистонро таъсис медиҳад ва низомномаи онро тасдиқ менамояд;».

6. Дар моддаи 10:

- дар сархати дуюм калимаи «қаламрави» ба калимаи «ҳудуди» иваз карда шавад;

- сархати ҳаждаҳум бо мазмуни зерин илова карда шавад:

«- Низомномаи Комиссияи байниидоравӣ оид ба масъалаҳои ҳифзи сирри давлатӣ дар Ҷумҳурии Тоҷикистонро таҳия ва барои тасдиқ ба Президенти Ҷумҳурии Тоҷикистон пешниҳод менамояд;».

7. Дар моддаи 18:

- дар банди 21) калимаи «пинҳонӣ» ба калимаи «махфӣ» иваз карда шавад;

- ба банди 24) пас аз калимаи «ташкил» калимаҳои «, воситаҳо ва усулҳои низоми махфият» илова карда шаванд.

8. Дар моддаи 20:

- дар қисми 2 калимаҳои «Конститутсияи (Сарқонуни) Ҷумҳурии Тоҷикистон» ба калимаҳои «Конститутсияи Ҷумҳурии Тоҷикистон, Қонуни мазкур» иваз карда шаванд;

- дар қисми 3 калимаи «ҷамъият» ба калимаи «ҷомеа» иваз карда шавад.

9. Ба моддаи 24 қисми 5 бо мазмуни зерин илова карда шавад:

 «5. Муҳлати раванди махфигардонии маълумоти дорои сирри давлатӣ аз лаҳзаи ба ҳомилҳои онҳо гузоштани муҳри махфият оғоз мегардад.».

10. Ба қисми 1 моддаи 37 пас аз калимаҳои «ба сирри давлатӣ» калимаҳои «ихтиёрӣ буда,» илова карда шаванд.

11. Қисми 4 моддаи 39 хориҷ карда шавад.

**Моддаи 2.** Қонуни мазкур пас аз интишори расмӣ мавриди амал қарор дода шавад.

**Президенти Ҷумҳурии Тоҷикистон Эмомалӣ Раҳмон**

**ш. Душанбе, 2 январи соли 2020, № 1664**

Қарори

Маҷлиси миллии

Маҷлиси Олии Ҷумҳурии Тоҷикистон

**Дар бораи Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни ҷумҳурии Тоҷикистон «Дар бораи сирри давлатӣ»**

Маҷлиси миллии Маҷлиси Олии Ҷумҳурии Тоҷикистон Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни ҷумҳурии Тоҷикистон «Дар бораи сирри давлатӣ»-ро бар­расӣ намуда, **қарор мекунад**:

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни ҷумҳурии Тоҷикистон «Дар бораи сирри давлатӣ» ҷонибдорӣ карда шавад.

**Раиси Маҷлиси миллии Маҷлиси Олии Ҷумҳурии Тоҷикистон М. Убайдуллоев**

**ш. Душанбе, 25 декабри соли 2019, № 723**

Қарори

Маҷлиси намояндагони

Маҷлиси Олии Ҷумҳурии Тоҷикистон

**Дар бораи қабул кардани Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сирри давлатӣ»**

Мутобиқи моддаи 60 Конститутсияи Ҷумҳурии Тоҷикистон Маҷлиси намояндагони Маҷлиси Олии Ҷумҳурии Тоҷикистон **қарор мекунад:**

Қонуни Ҷумҳурии Тоҷикистон «Оид ба ворид намудани тағйиру иловаҳо ба Қонуни Ҷумҳурии Тоҷикистон «Дар бораи сирри давлатӣ» қабул карда шавад.

**Раиси Маҷлиси намояндагони Маҷлиси Олии Ҷумҳурии Тоҷикистон Ш. Зуҳуров**

**ш. Душанбе, 28 ноябри соли 2019, № 1520**